Nafarroako Parlamentuko Mahaiak, 2020ko maiatzaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jabi Arakama Urtiaga jaunak aurkeztutako galdera, Euroeskualdearen edo Erregioen Batzordearen bidez Europarekiko harremanak sustatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko maiatzaren 25ean

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Jabi Arakama Urtiaga jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Herritarrekiko Harremanetako kontseilariak maiatzaren 28ko Osoko Bilkuran ahoz erantzun dezan:

Maiatzaren 20an Parlamentuan eginiko agerraldian, Ollo kontseilariak aipatu zuen Europarekiko harremana sustatzen jarraitu beharra dagoela, Euroeskualdearen edo Erregioen Batzordearen bidez. Kontseilariak azpimarra jarri zuen merkataritzaren eta mugaz gaindiko harremanen arloan.

Zure departamentuak aurreikusitako neurri horiei eta beste batzuei buruzko ezagutzan sakontzeko asmoz, honako hau galdetzen diogu Nafarroako Gobernuari:

Zer urrats egiten ari dira Europarekiko harremanak –eta zehazki, mugaz gaindiko harremanak– maila guztietan bultzatzeko?

Iruñean, 2020ko maiatzaren 7an

Foru parlamentaria: Jabi Arakama Urtiaga